CELEX: 52007PC0058(01)
Language: ro
Date: 2007-02-15
Title: Propunere de Directivă a Consiliului de modificare a Directivei 2001/114/CE privind anumite sortimente de lapte conservat, parţial sau integral deshidratat şi destinat consumului uman

COMISIA COMUNITĂŢILOR EUROPENE

                                                      Bruxelles, 15.2.2007
                                                      COM(2007) 58 final

                                                      2007/0025 (CNS)
                                                      2007/0026 (CNS)
                                                      2007/0027 (CNS)

                                          Propunere de

                                DIRECTIVĂ A CONSILIULUI

     de modificare a Directivei 2001/114/CE privind anumite sortimente de lapte conservat,
                 parţial sau integral deshidratat şi destinat consumului uman

                                          Propunere de

                             REGULAMENT AL CONSILIULUI

     de modificare a Regulamentului (CE) nr. 1255/1999 privind organizarea comună a pieţei
                            în sectorul laptelui şi produselor lactate

                                          Propunere de

                             REGULAMENT AL CONSILIULUI

           de modificare a Regulamentului (CE) nr. 2597/97 de stabilire a unor norme
       suplimentare privind organizarea comună a pieţei în sectorul laptelui şi produselor
                           lactate în ceea ce priveşte laptele de consum

                                     (prezentate de Comisie)

RO                                                                                           RO
 ---pagebreak---                                     EXPUNERE DE MOTIVE

     I.    INTRODUCERE
           Acest pachet de propuneri conţine modificări ale:
           –     Directivei 2001/114/CE a Consiliului privind anumite tipuri de lapte conservat,
                 parţial sau integral deshidratat şi destinat consumului uman,
           –     Regulamentului (CE) nr. 1255/1999 al Consiliului privind organizarea comună
                 a pieţei în sectorul laptelui şi produselor lactate şi
           –     Regulamentului (CE) nr. 2597/97 al Consiliului de stabilire a unor norme
                 suplimentare privind organizarea comună a pieţei în sectorul laptelui şi
                 produselor lactate în ceea ce priveşte laptele de consum.
           Modificările propuse vor determina, în special, simplificarea unui număr de norme
           din sectorul produselor lactate, în beneficiul tuturor părţilor interesate.

     II.   DIRECTIVA 2001/114/CE A CONSILIULUI
           Industria produselor lactate din Comunitate şi exportatorii de lapte praf şi lapte
           condensat cer de mult timp o modificare a normelor comunitare privind conţinutul
           proteic al produselor de acest fel. În prezent, conţinutul natural de proteine lactice din
           laptele colectat ar trebui menţinut în laptele conservat. Nu se autorizează modificarea
           conţinutului proteic până la un nivel standard.
           Cu toate acestea, începând din 1999, Comitetul Codex Alimentarius a autorizat, prin
           standardul internaţional privind laptele praf pe care l-a instituit, o astfel de
           standardizare a proteinelor.
           Drept urmare, concurenţii din afara Comunităţii, care produc în conformitate cu
           standardele menţionate anterior, se bucură de un avantaj economic faţă de
           producătorii din Comunitate. Propunerile ataşate au ca scop modificarea situaţiei
           menţionate prin autorizarea standardizării conţinutului proteic în Comunitate
           conform standardelor Codex (conţinut minim de 34%, exprimat în substanţă uscată
           negrasă).
           Cu un conţinut proteic natural în laptele praf situat între 31% şi 37%, se poate ca o
           standardizare de 34% să ducă la introducerea unor cantităţi substanţiale de proteine
           pe piaţa comunitară. Pe baza evoluţiei previzionate a pieţei de proteine lactice, care
           este dirijată de o cerere puternică, nu se aşteaptă totuşi ca disponibilităţi crescute să
           ducă la costuri suplimentare majore pentru Comunitate, dacă acestea apar, în ceea ce
           priveşte intervenţiile şi restituirile la export ale ajutoarelor de desfacere. Valoarea
           comercială generală mai mare a proteinelor, împreună cu o putere competitivă
           sporită pe piaţa mondială ar putea determina un preţ mai ridicat al laptelui, în măsura
           în care avantajele comerciale se resimt la nivelul producătorilor de lapte.
           Preţul de intervenţie pentru laptele praf degresat (LPD) se bazează în prezent pe un
           conţinut proteic de 35,6%. În cazul unei standardizări comunitare de 34%, standardul
           de intervenţie ar trebui, în mod logic, să fie aliniat la nivelul menţionat, cu adaptările
           corespunzătoare ale preţului de intervenţie [a se vedea III(a)].

RO                                                2                                                     RO
 ---pagebreak---      III.   REGULAMENTUL (CE) NR. 1255/1999 AL CONSILIULUI

            a)    Reducerea preţului de intervenţie pentru LPD
            Adaptarea preţului de intervenţie pentru LPD, menţionată anterior, este strict
            matematică şi respectă normele actuale de reducere a preţului în cazul în care LPD
            are un conţinut proteic mai mic decât standardul de intervenţie de 35,6%. O reducere
            de 1,75% se aplică pentru fiecare punct procentual în minus faţă de standard.
            Noul standard de intervenţie de 34% ar duce, prin urmare, la un nou preţ de
            intervenţie care este cu 2,8% (1,6% x 1,75) mai mic decât cel actual. În plus, datorită
            noii posibilităţi de standardizare a LPD-ului, intervenţia ar trebui autorizată doar
            pentru LPD-ul standard cu un conţinut proteic de 34%. Articolul 7 ar trebui, aşadar,
            modificat în consecinţă.

            b)    Eliminarea pragului de intervenţie pentru unt
            Normele actuale de intervenţie în sectorul untului prevăd că, de la 1 martie până la
            31 august, intervenţia este deschisă într-un stat membru în care preţul mediu de piaţă
            scade la sau este sub valoarea de 92% din preţul de intervenţie pe parcursul a două
            săptămâni consecutive. Se hotărăşte suspendarea achiziţiei pentru un stat membru în
            care preţul mediu al untului este egal sau mai mare de 92% timp de două săptămâni
            consecutive. Preţul real de achiziţie stabilit este de 90% din preţul de intervenţie.
            Acest sistem, incomod din punct de vedere administrativ pentru statele membre şi
            pentru Comisie, şi-a pierdut utilitatea practică.
            Fără a diminua valoarea sistemului de intervenţie, prevederile ar trebui, prin urmare,
            să fie simplificate prin eliminarea mecanismului de declanşare de 92%. Organismele
            de intervenţie pot, pur şi simplu, să cumpăre unt la 90% din preţul de intervenţie
            începând cu 1 martie şi până se atinge plafonul general comunitar. Comisia poate,
            ulterior, fie să suspende achiziţiile pentru intervenţie, fie să permită continuarea
            acestora printr-un sistem de licitaţii, astfel cum prevăd deja normele. Articolul 6
            alineatul (1) ar trebui modificat în consecinţă.

            c)    Desfiinţarea categoriei naţionale de calitate pentru unt
            Referirea la „categoria naţională de calitate” a fost introdusă în legislaţia comunitară
            într-un moment în care nu existau standarde comunitare pentru unt.
            În 1995 au fost introduse cerinţe de calitate comune cu privire la intervenţiile în
            sectorul untului. Cerinţele menţionate au fost considerate a fi atât stricte, cât şi dificil
            de verificat şi, prin urmare, referinţa la categorii naţionale a continuat în domeniul
            untului, în baza a diferite sisteme de ajutor. Cu toate acestea, existenţa a 27 de
            categorii naţionale actuale generează, în mod evident, riscul apariţiei unor calităţi şi
            sisteme de control diferite în materie de acordare de ajutoare. Se propune, aşadar,
            înlocuirea categoriei naţionale menţionate ca şi criteriu de calitate a untului cu
            cerinţele comunitare pentru untul pentru care se acordă restituiri la export. Aceste
            cerinţe nu sunt doar „mai blânde” decât cerinţele pentru intervenţie, ci şi uşor de
            controlat. Se impune modificarea în consecinţă a articolului 6 alineatele (2) şi (3).

RO                                                  3                                                      RO
 ---pagebreak---            d)    Eliminarea anumitor ajutoare pentru depozitarea privată
           Întrucât ajutorul pentru depozitarea privată a smântânii sau a LPD-ului nu a fost
           folosit în practică în trecut de către operatori ca sprijin pentru piaţa produselor
           lactate, cele două măsuri pot fi considerate caduce şi ar trebui eliminate din
           regulamentul de bază privind produsele lactate.

           e)    Eliminarea ajutorului de desfacere acordat forţelor militare
           În egală măsură, posibilitatea de a acorda un ajutor pentru untul achiziţionat de
           forţele militare [articolul 13 alineatul (1) litera (b)] este caducă şi ar trebui eliminată
           din regulament.

           f)    Introducerea unei rate unice de ajutor pentru laptele distribuit în şcoli
           Articolul 14 prevede acordarea unui ajutor comunitar în cadrul sistemului de
           distribuire a laptelui în şcoli. Deşi sistemul în cauză are, fără îndoială, atât o mare
           valoare nutritivă, cât şi una de promovare, punerea sa în aplicare este considerată de
           către statele membre a fi complicată şi incomodă. În vederea simplificării sistemului,
           se propune existenţa unei singure rate de ajutor, indiferent de tipul de lapte distribuit
           elevilor. Rata unică de ajutor ar trebui stabilită pe baza consumului anterior de lapte
           de diferite calităţi în cadrul sistemului de distribuire a laptelui în şcoli. În ceea ce
           priveşte alte produse lactate care ar putea fi luate în considerare, valoarea ajutorului
           ar trebui determinată în contextul acestei simplificări.

           g)    Renunţarea la utilizarea obligatorie a licenţei de import
           Articolul 26 prevede utilizarea obligatorie a unei licenţe de import pentru toate
           importurile de produse incluse la articolul 1. Cu toate acestea, cu privire la
           contingentele de import, DG TAXUD din cadrul Comisiei monitorizează de câtva
           timp importul de diferite produse agricole prin intermediul sistemului „primul venit –
           primul servit”. Sistemul se bazează pe o urmărire zilnică a cantităţilor importate, cu
           ajutorul unei reţele informatice sigure la care sunt conectate statele membre.
           Ca sursă de informaţii pentru părţile interesate, sistemul de monitorizare al DG
           TAXUD furnizează informaţii mai precise, mai actualizate şi mai transparente decât
           sistemul actual de acordare de licenţe. În acest context, se propune scutirea
           operatorilor de prezentarea unei licenţe de import, în cazul în care contingentele de
           import sunt sau vor fi monitorizate de DG TAXUD.

     IV.   REGULAMENTUL (CE) NR. 2597/97 AL CONSILIULUI
           Regulamentul sus-menţionat prevede în prezent că numai trei categorii de lapte de
           consum pot fi produse şi comercializate în Comunitate:
           –     lapte degresat (grăsime 0,5% sau mai puţin);
           –     lapte semidegresat (grăsime între 1,5% şi 1,8%);
           –     lapte integral (grăsime 3,5% sau mai mult).
           Cu toate acestea, un număr mare de derogări de la prevederile menţionate anterior au
           fost acceptate în trecut în cadrul diferitelor tratate de aderare. Toate aceste derogări

RO                                                 4                                                     RO
 ---pagebreak---           expiră în 2009, cu excepţia Estoniei, în cazul căreia derogarea expiră în aprilie 2007.
          Estonia a cerut oficial o prelungire a derogării care i se aplică şi, în scopul asigurării
          egalităţii de tratament, se propune, într-o propunere separată, acceptarea cererii
          acesteia prin prevederea unei prelungiri până în 2009.
          În plus, se manifestă de mulţi ani în Comunitate o tendinţă clară şi stabilă către
          consumul de produse lactate cu mai puţină grăsime lactată, în special în ceea ce
          priveşte laptele de consum.
          Pentru a răspunde acestor schimbărilor ale obiceiurilor nutriţionale, precum şi pentru
          a se conforma cu obiectivul general de a încuraja producţia de produse agricole
          cerute de piaţă, se propune liberalizarea pieţei laptelui de consum prin autorizarea
          producerii şi comercializării în Comunitate a unor tipuri de lapte cu conţinut în
          grăsimi care nu corespund celor trei categorii menţionate anterior, cu condiţia
          menţionării pe etichetă a unor informaţii clare şi lizibile privind conţinutul în
          grăsimi.
          O liberalizare de acest fel ar face ca unele dintre derogările menţionate anterior să
          devină redundante, asigurând în acelaşi timp o transparenţă sporită şi intensificarea
          comerţului între statele membre.

     V.   CONSECINŢE FINANCIARE
          Este de aşteptat ca standardizarea laptelui conservat, alături de o reducere a preţului
          de intervenţie pentru LPD de 2,8%, să ducă la o creştere nesemnificativă a producţiei
          de LPD, pe când cea mai mare parte a cantităţii suplimentare de proteine obţinute
          prin standardizare va fi absorbită de producţia intensificată de brânzeturi şi produse
          lactate proaspete. Intensificarea sus-menţionată ar genera, la rândul său, o utilizare
          crescută de grăsimi în respectivel produse şi, proporţional, diminuarea producţiei şi
          exportului de unt. Prin urmare, în ansamblu, standardizarea ar duce la economii
          bugetare.
          Modificările propuse ale regulamentului de bază [Regulamentul (CE) nr. 1255/1999],
          cu excepţia preţului de intervenţie pentru LPD, sunt de natură caducă/tehnică şi nu
          vor genera economii sau noi cheltuieli în buget. Punerea în aplicare a ratei unice de
          ajutor pentru laptele distribuit în şcoli nu modifică totalul alocaţiei financiare
          destinate acestui sistem.
          În încheiere, se estimează că modificarea regulamentului privind laptele de consum
          [Regulamentul (CE) nr. 2597/97] nu va influenţa ritmul trecerii la consumul de lapte
          cu conţinut mai scăzut în grăsimi. Întrucât nu se aşteaptă ca tendinţa privind
          conţinutul mediu în grăsimi să se schimbe, nu va exista nici un impact bugetar în
          comparaţie cu legislaţia actuală.

RO                                               5                                                     RO
 ---pagebreak---                                                                      2007/0025 (CNS)

                                                      Propunere de

                                         DIRECTIVĂ A CONSILIULUI

         de modificare a Directivei 2001/114/CE privind anumite sortimente de lapte conservat,
                     parţial sau integral deshidratat şi destinat consumului uman

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 37,

     având în vedere propunerea Comisiei1,

     având în vedere avizul Parlamentului European2,

     întrucât:

     (1)      Luând în considerare nevoia sporită de armonizare în cadrul comerţului internaţional,
              ar trebui creată o dispoziţie de autorizare a standardizării conţinutului proteic al
              laptelui praf degresat, al laptelui praf integral şi al laptelui condensat, până la un nivel
              minim de 34%, exprimat în substanţa uscată negrasă.

     (2)      Pe lângă autorizarea standardizării, este necesară definirea materiilor prime, precum şi
              a compoziţiei materiilor prime folosite pentru modificarea conţinutului proteic.

     (3)      Directiva 2001/114/CE3 a Consiliului ar trebui modificată în consecinţă,

     ADOPTĂ PREZENTA DIRECTIVĂ:

                                                       Articolul 1

     Anexa I la Directiva 2001/114/CE se modifică în conformitate cu anexa la prezenta directivă.

                                                       Articolul 2

     (1)         Statele membre pun în aplicare actele cu putere de lege şi actele administrative
                 necesare pentru a se conforma prezentei directive până cel târziu la 1 ianuarie 2008.
                 Comisiei îi sunt comunicate de îndată de către acestea textele respectivelor dispoziţii
                 şi un tabel de corespondenţă între dispoziţiile menţionate şi prezenta directivă.

     1
              JO C …, …, p. ….
     2
              JO C …, …, p. ….
     3
              JO L 15, 17.1.2002, p. 19. Directivă, astfel cum a fost modificată prin Actul de aderare din 2003.

RO                                                           6                                                     RO
 ---pagebreak---              Atunci când statele membre adoptă aceste dispoziţii, acestea conţin o trimitere la
             prezenta directivă sau sunt însoţite de o asemenea trimitere la data publicării lor
             oficiale. Statele membre stabilesc modalitatea în care trebuie efectuată această
             trimitere.

     (2)     Comisiei îi sunt comunicate de către statele membre textele principalelor dispoziţii
             de drept intern pe care acestea le adoptă în domeniul reglementat de prezenta
             directivă.

                                              Articolul 3

     Prezenta directivă intră în vigoare în a treia zi de la data publicării în Jurnalul Oficial al
     Uniunii Europene.

                                              Articolul 4

     Prezenta directivă se adresează statelor membre.

     Adoptată la Bruxelles,

                                                 Pentru Consiliu
                                                 Preşedintele

RO                                                 7                                                  RO
 ---pagebreak---                                                    ANEXĂ

     Anexa I la Directiva 2001/114/CE se modifică după cum urmează:

     (1)     La punctul 1, „Lapte parţial deshidratat”, primul paragraf se înlocuieşte cu următorul
             text:
             „Aceasta înseamnă produsul lichid, îndulcit sau nu, obţinut prin înlăturarea parţială a
             apei din lapte, din laptele integral sau parţial degresat sau dintr-un amestec al acestor
             produse, care poate prezenta un adaos de smântână sau de lapte integral deshidratat,
             sau amândouă, cantitatea în procente de lapte integral deshidratat adăugat
             nedepăşind, în produsul finit, 25% din totalul de substanţă uscată din lapte.”

     (2)     La punctul 2, „Lapte complet deshidratat”, primul paragraf se înlocuieşte cu
             următorul text:
             „Aceasta înseamnă produsul solid, în care conţinutul de apă nu depăşeşte 5% din
             masa produsului finit, obţinut prin îndepărtarea apei din lapte, din lapte integral sau
             parţial degresat, din smântână sau dintr-un amestec al acestor produse.”

     (3)     Punctul 3, „Tratamente”, se modifică după cum urmează:
             (a)   La litera (b), cuvintele introductive se înlocuiesc cu următorul text:
                   „Fără a aduce atingere Regulamentului (CE) nr. 853/2004 al Parlamentului
                   European şi al Consiliului din 29 aprilie 2004 de stabilire a unor norme
                   specifice de igienă care se aplică alimentelor de origine animală*, conservarea
                   produselor menţionate la alineatele 1 şi 2 se realizează:
                   *     JO L 139, 30.4.2004, p. 55. Corectat prin JO L 226, 25.6.2004, p. 22.”

             (b)   Se adaugă litera (c) după cum urmează
                   „Conţinutul proteic al laptelui se poate modifica până la un nivel minim de
                   34% (exprimat în substanţa uscată negrasă), numai pentru conformitatea cu
                   cerinţele compoziţionale enunţate la punctele 1 şi 2 din prezenta anexă, prin
                   adăugarea şi/sau extragerea de componente lactice în aşa fel încât raportul
                   dintre proteina din zer şi cazeina din laptele modificat să rămână acelaşi.”

     (4)     Punctul 4, „Adaosuri autorizate”, se înlocuieşte cu următorul text:
             „4.   Adaosuri şi materii prime autorizate
                   (a)   În conformitate cu articolul 2, adaosul de vitamine este autorizat în cazul
                         produselor menţionate în prezenta anexă, în temeiul Directivei
                         90/496/CEE;
                   (b)   Materiile prime autorizate în scopul ajustării conţinutului proteic
                         menţionate la punctul 3 litera c) sunt următoarele:
                         (i)    concentratul (retentatul) din lapte
                                Concentratul (retentatul) din lapte este produsul obţinut prin
                                concentrarea proteinelor lactice prin ultrafiltarea laptelui, a laptelui
                                parţial degresat sau a laptelui degresat;

RO                                                     8                                                   RO
 ---pagebreak---      (ii)   permeatul din lapte
            Permeatul din lapte este produsul obţinut prin eliminarea
            proteinelor lactice şi a grăsimilor lactate din lapte, din lapte parţial
            degresat sau din lapte degresat prin ultrafiltrare; şi
     (iii) lactoza
            Lactoza este o componentă naturală a laptelui, obţinută în mod
            normal din zer, cu un conţinut de lactoză anhidră de cel puţin
            99,0% m/m în substanţa uscată. Lactoza poate fi anhidră, poate să
            conţină o moleculă de apă de cristalizare sau poate să fie un
            amestec al ambelor forme.”

RO                                9                                                    RO
 ---pagebreak---                                                                  2007/0026 (CNS)

                                                   Propunere de

                                    REGULAMENT AL CONSILIULUI

     de modificare a Regulamentului (CE) nr. 1255/1999 privind organizarea comună a pieţei
                            în sectorul laptelui şi produselor lactate

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 37,

     având în vedere propunerea Comisiei4,

     având în vedere avizul Parlamentului European5,

     întrucât:

     (1)    Articolul 7 alineatul (1) din Regulamentul (CE) nr. 1255/1999 al Consiliului6
            stabileşte cerinţele minime privind conţinutul proteic al laptelui praf degresat cumpărat
            în intervenţii la 35,6% din extractul uscat negras. Ca urmare a autorizării în
            Comunitate a standardizării la nivelul de 34% a conţinutului proteic al anumitor tipuri
            de lapte conservat deshidratat, buna gestionare a stocurilor de intervenţie impune
            stabilirea calităţii de intervenţie la nivelul sus-menţionat. Preţul de intervenţie al
            laptelui praf degresat, stabilit la articolul 4 alineatul (1) din regulamentul menţionat
            anterior ar trebui modificat pentru a lua în considerare noul standard privind conţinutul
            proteic.

     (2)    Articolul 6 alineatul (1) din Regulamentul (CE) nr. 1255/1999 prevede achiziţionarea
            de unt prin organismele de intervenţie atunci când preţurile de piaţă ale untului se
            situează, pe parcursul a două săptămâni, la un nivel mai mic de 92% din preţurile de
            intervenţie. Funcţionarea unui sistem de acest fel este incomodă din punct de vedere
            administrativ. În lumina celor mai recente modificări ale sistemului de intervenţie şi în
            vederea simplificării acestuia, sistemul de declanşare ar trebui eliminat.

     (3)    Articolul 6 alineatul (3) din Regulamentul (CE) nr. 1255/1999 prevede că ajutorul
            pentru depozitarea privată a untului poate fi acordat numai pentru untul clasificat în
            conformitate cu clase naţionale de calitate. Aplicarea de clase de calitate diferite în
            statele membre duce la tratament diferit cu privire la ajutor. În scopul asigurării
            egalităţii de tratament şi al simplificării procedurilor de administrare a ajutorului

     4
             JO C …, …, p. ….
     5
             JO C …, …, p. ….
     6
             JO L 160, 26.6.199, p. 48. Regulament, astfel cum a fost modificat ultima dată prin Regulamentul (CE)
             nr. 1913/2005 (JO L 307, 25.11.2005, p. 2).

RO                                                       10                                                          RO
 ---pagebreak---            pentru depozitarea privată, criteriile naţionale ar trebui înlocuite prin criteriile
           comunitare folosite în cazul altor măsuri de sprijinire a pieţei.

     (4)   În conformitate cu articolul 6 alineatul (3) din Regulamentul (CE) nr. 1255/1999, se
           acordă ajutorul pentru depozitarea privată a smântânii ca o măsură de sprijinire a
           pieţei. În egală măsură, în conformitate cu articolul 7 alineatul (3) din regulamentul
           menţionat anterior se poate acorda ajutor pentru depozitarea privată a laptelui praf
           degresat. Dat fiind că cele două măsuri de sprijin nu au fost aplicate în practică de mult
           timp, chiar şi în situaţii de dezechilibre serioase ale pieţelor din sectorul grăsimilor şi
           proteinelor lactice, cele două măsuri pot fi considerate caduce şi ar trebui eliminate.

     (5)   Articolul 13 alineatul (1) litera (b) din Regulamentul (CE) nr. 1255/1999 prevede
           posibilitatea ca forţele militare să achiziţioneze unt la preţuri reduse. Cu toate acestea,
           dispoziţia în cauză nu a fost aplicată din 1989 şi un asemenea sistem de sprijin nu este
           considerat necesar.

     (6)   Articolul 14 din Regulamentul (CE) nr. 1255/1999 stabileşte nivelul ajutorului pentru
           laptele furnizat către elevii din instituţiile de învăţământ şi prevede adaptarea nivelului
           de ajutor pentru alte produse de acest tip. În vederea simplificării sistemului de
           distribuire a laptelui în şcoli, răspunzând în acelaşi timp tendinţelor actuale din
           domeniile sănătăţii şi nutriţiei, ar trebui stabilită o rată uniformă de ajutor pentru toate
           categoriile de lapte.

     (7)   Valorile ajutoarelor stabilite în cadrul sistemului de distribuire a laptelui în şcoli sunt
           aplicabile din iulie până în iunie în fiecare an, în condiţiile în care, în unele dintre
           statele membre, anul şcolar se termină în iulie. Aplicarea a două rate diferite în acelaşi
           an şcolar creează probleme grave privind punerea în aplicare a sistemului. Pentru a
           evita o asemenea situaţie, valoarea ajutorului ar trebui să fie aplicabilă din august până
           în iulie. Drept urmare, ar trebui prelungită până la 31 iulie 2007 perioada în cursul
           căreia valorile actuale ale ajutorului pentru anul şcolar 2006/2007 sunt aplicabile.

     (8)   Articolul 26 din Regulamentul (CE) nr. 1255/1999 prevede folosirea obligatorie a unei
           licenţe de import pentru toate importurile produselor menţionate la articolul 1 din
           regulamentul menţionat anterior. La ora actuală sunt disponibile alte sisteme de
           monitorizare decât sistemul de acordare de licenţe, care furnizează informaţii mai
           precise, mai actualizate şi mai transparente. După caz, astfel de sisteme ar trebui, de
           asemenea, aplicate importurilor de produse lactate. Necesitatea obţinerii unei licenţe
           de import nu ar trebui, prin urmare, să fie obligatorie, dar Comisia ar trebui să fie
           împuternicită să introducă un sistem de acordare de licenţe când este necesar.

     (9)   Regulamentul (CE) nr. 1255/1999 ar trebui modificat în consecinţă,

     ADOPTĂ PREZENTUL REGULAMENT:

                                                Articolul 1

     Regulamentul (CE) nr. 1255/1999 se modifică după cum urmează:

     (1)     La articolul 4 alineatul (1), litera (b) se înlocuieşte cu următorul text:
             „(b) lapte praf degresat, 169,80 de la 1 septembrie 2007.”;

RO                                                  11                                                    RO
 ---pagebreak---      (2)   Articolul 6 se modifică după cum urmează:
           (a)   alineatul (1) se înlocuieşte cu următorul text:
           „(1) Organismele de intervenţie achiziţionează unt, astfel cum se indică la
                alineatul (2), la 90% din preţul de intervenţie pe parcursul perioadei 1 martie–
                31 august din oricare an, pe baza unor specificaţii care urmează să fie stabilite.

                 În cazul în care cantităţile oferite spre intervenţie pe parcursul perioadei
                 menţionate anterior depăşesc 30 000 de tone în 2008 şi în continuare, Comisia
                 poate suspenda achiziţionarea de intervenţie.
                 În astfel de cazuri, achiziţionarea de către organismele de intervenţie se poate
                 desfăşura prin intermediul unei proceduri de licitaţie permanentă, pe baza unor
                 specificaţii care urmează să fie stabilite.”;

           (b)   la alineatul (2), paragraful al doilea se elimină;

           (c)   alineatul (3) se modifică după cum urmează:
                 (i)    primul paragraf se înlocuieşte cu următorul text:
                        „Ajutorul pentru depozitarea privată se acordă pentru:
                        –     unt nesărat produs din smântână sau lapte într-o întreprindere
                              agreată din cadrul Comunităţii, cu un conţinut minim de grăsimi de
                              unt de 82% din greutate, un conţinut maxim de substanţă uscată
                              negrasă de 2% din greutate şi un conţinut maxim de apă de 16%
                              din greutate,
                        –     unt sărat produs din smântână sau lapte într-o întreprindere agreată
                              din cadrul Comunităţii, cu un conţinut minim de grăsimi de unt de
                              80% din greutate, un conţinut maxim de substanţă uscată negrasă
                              de 2% din greutate şi un conţinut maxim de apă de 16% din
                              greutate şi un conţinut maxim de sare de 2% din greutate.”;
                 (ii)   al doilea paragraf se elimină.

     (3)   Articolul 7 se modifică după cum urmează

           (a)   alineatul (1) se înlocuieşte cu următorul text:
                 „(1) Organismul de intervenţie desemnat de fiecare stat membru
                      achiziţionează la preţul de intervenţie, în cadrul unor condiţii care
                      urmează să fie stabilite, lapte praf degresat de cea mai bună calitate
                      realizat prin procedeul de pulverizare şi obţinut din lapte de vacă într-o
                      întreprindere agreată din cadrul Comunităţii, care i-a fost oferit în
                      perioada 1 martie–31 august şi care:
                        –     are un conţinut proteic minim de 34% din greutatea extractului
                              uscat fără grăsimi;
                        –     îndeplineşte cerinţele de conservare care urmează să fie stabilite;
                        –     îndeplineşte condiţiile care urmează să fie stabilite în ceea ce
                              priveşte cantitatea minimă şi ambalarea.

RO                                                12                                                 RO
 ---pagebreak---                            Preţul de intervenţie este cel în vigoare în ziua fabricării laptelui praf
                           degresat şi se aplică laptelui praf degresat furnizat depozitelor desemnate
                           de organismul de intervenţie. Costurile forfetare de transport sunt
                           suportate, în condiţii care urmează să fie stabilite, de organismul de
                           intervenţie, în cazul în care laptele praf degresat este livrat într-un
                           depozit situat la o distanţă mai mare decât distanţa care urmează să fie
                           stabilită de locul unde era depozitat laptele praf degresat.
                           Laptele praf degresat poate fi depozitat numai în depozite care
                           îndeplinesc condiţiile care urmează să fie stabilite.”;

              (b)   alineatul (3) se elimină.

     (4)      La articolul 10, litera (a) se înlocuieşte cu următorul text:

              „(a) normele de aplicare a prezentului capitol;”

     (5)      La articolul 13 alineatul (1), litera (b) se elimină.

     (6)      La articolul 14, alineatul (3) se înlocuieşte cu următorul text:
              „(3) Ajutorul comunitar este de:
                    –      18,61 EUR /100 kg de lapte integral pentru perioada 1 iulie 2006–31 iulie
                           2007;
                    –      16,11 EUR /100 kg de lapte de orice tip, începând cu 1 august 2007.
                    În cazul altor produse lactate, valorile ajutorului se stabilesc luând în
                    considerare componentele lactice ale produselor respective.”

     (7)      Articolul 26 se modifică după cum urmează:
              (a)   alineatul (1) se înlocuieşte cu următorul text:
                    „(1) Importurile în Comunitate şi exporturile din Comunitate ale unuia sau a
                         mai multora dintre produsele menţionate la articolul 1 sunt condiţionate
                         de prezentarea unei licenţe de import sau export.”

              (b)   la alineatul (3), litera (a) se înlocuieşte cu următorul text:
                    „(a) Lista produselor pentru care se cer licenţe de export şi procedurile de
                         import în cazul cărora nu se cer licenţe de import;”.

                                                  Articolul 2

     Prezentul regulament intră în vigoare în a treia zi de la data publicării în Jurnalul Oficial al
     Uniunii Europene.

     Se aplică de la 1 iulie 2007. Cu toate acestea, articolul 1 alineatele (1), (2), (3) litera (a) şi (4)
     se aplică de la 1 septembrie 2007.

RO                                                    13                                                      RO
 ---pagebreak---      Prezentul regulament este obligatoriu în toate elementele sale şi se aplică direct în toate statele
     membre.

     Adoptat la Bruxelles,

                                                   Pentru Consiliu
                                                   Preşedintele

RO                                                   14                                                    RO
 ---pagebreak---                                                                2007/0027 (CNS)

                                                  Propunere de

                                    REGULAMENT AL CONSILIULUI

              de modificare a Regulamentului (CE) nr. 2597/97 de stabilire a unor norme
           suplimentare privind organizarea comună a pieţei în sectorul laptelui şi produselor
                              lactate în ceea ce priveşte laptele de consum

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 37,

     având în vedere propunerea Comisiei7,

     având în vedere avizul Parlamentului European8,

     întrucât:

     (1)       Articolul 3 din Regulamentul (CE) nr. 2597/979 al Consiliului stabileşte produsele
               considerate ca fiind lapte de consum, în special în ceea ce priveşte conţinutul lor în
               grăsimi.

     (2)       Pentru a facilita trecerea de la normele naţionale de pre-aderare existente la normele
               comunitare, mai multe derogări tranzitorii au fost adoptate odată cu recentele aderări.

     (3)       Luând în considerare diferite obiceiuri ale consumatorilor din diferite state membre,
               precum şi derogările care expiră, pare potrivită autorizarea comercializării, ca lapte de
               consum, a produselor cu un conţinut în grăsimi diferit de cele trei categorii existente.

     (4)       Din motive de claritate pentru consumatori, produsele lactate de acest tip nu ar trebui,
               totuşi, să fie numite lapte integral, lapte semidegresat sau lapte degresat, ci ar trebui să
               aibă conţinutul în grăsimi indicat procentual, în mod clar, pe ambalaj.

     (5)       Regulamentul (CE) nr. 2597/97 ar trebui modificat în consecinţă,

     7
               JO C …, …, p. ….
     8
               JO C …, …, p. ….
     9
               JO L 351, 23.12.1997, p. 13. Regulament, astfel cum a fost modificat prin Regulamentul (CE)
               nr. 1602/1999 (JO L 189, 22.7.1999, p. 43).

RO                                                     15                                                     RO
 ---pagebreak---      ADOPTĂ PREZENTUL REGULAMENT:

                                                Articolul 1

     La articolul 3 alineatul (1) din Regulamentul (CE) nr. 2597/97 se adaugă paragraful al doilea,
     după cum urmează:
     „Laptele tratat termic care îndeplineşte cerinţele privind conţinutul în grăsimi stabilite la
     primul paragraf literele (b), (c) şi (d) poate fi considerat lapte de consum, cu condiţia să se
     indice în mod clar şi lizibil pe ambalaj conţinutul în grăsimi, sub forma «conţinut în grăsimi
     de…%». Laptele de acest tip nu se descrie ca lapte integral, lapte semidegresat sau lapte
     degresat. Statele membre pot să autorizeze producătorii să indice conţinutul în grăsimi sub
     forma «conţinut în grăsimi de…% + 0,2%».”

                                                Articolul 2

     Prezentul regulament intră în vigoare în a treia zi de la data publicării în Jurnalul Oficial al
     Uniunii Europene.

     Se aplică de la 1 iulie 2007.

     Prezentul regulament este obligatoriu în toate elementele sale şi se aplică direct în toate statele
     membre.

     Adoptat la Bruxelles,…

                                                   Pentru Consiliu
                                                   Preşedintele

RO                                                   16                                                    RO
 ---pagebreak---               DECLARAŢIE FINANCIARĂ
     1.     RUBRICĂ BUGETARĂ:                                                             CREDITE (scrisoarea
                                                                                          rectificativă 2007):
            05 02 12                                                                      587 000 000 EUR
     2.     TITLU:
            – Directiva a Consiliului de modificare a Directivei 2001/114/CE privind anumite tipuri de lapte
              conservat, parţial sau integral deshidratat şi destinat consumului uman,
            – Regulamentul al Consiliului de modificare a Regulamentului (CE) nr. 1255/1999 privind organizarea
              comună a pieţei în sectorul laptelui şi produselor lactate,
            – Regulamentul al Consiliului de modificare a Regulamentului (CE) nr. 2597/97 de instituire a unor
              norme suplimentare privind organizarea comună a pieţei în sectorul laptelui şi produselor lactate în
              ceea ce priveşte laptele de consum.
     3.     TEMEI LEGAL:
            Articolul 37 din tratat
     4.     SCOPURI:
            Modificările propuse vor prevedea, în special, simplificarea unui număr de norme din sectorul
            produselor lactate.
     5.     IMPLICAŢII FINANCIARE                            O PERIOADĂ           ANUL                ANUL
                                                              DE 12 LUNI      FINANCIAR           FINANCIAR
                                                                             CURENT 2007        URMĂTOR 2008
                                                            (milioane EUR)   (milioane EUR)      (milioane EUR)
     5.0    CHELTUIELI                                              –                 –               –16,1
            –    ÎNSCRISE ÎN BUGETUL CE
            (RESTITUIRI / INTERVENŢII)
            –    AUTORITĂŢI NAŢIONALE
            –    ALTELE
     5.1    VENITURI
            –    RESURSE PROPRII ALE CE                             –                 –                 –
            (TAXE / TAXE VAMALE)
            –    NAŢIONALE
                                                                 2009          2010           2011          2012
     5.0.1 CHELTUIELI ESTIMATE                                   –22,4        –19,5          –21,2          –19,6
     5.1.1 VENITURI ESTIMATE                                       –            –              –              –
     5.2    METODĂ DE CALCUL:
            A se vedea anexele I şi II.
     6.0    POATE FI FINANŢAT PROIECTUL PRIN CREDITE ÎNSCRISE LA CAPITOLUL
            RELEVANT DIN BUGETUL ACTUAL?                                                                DA NU
     6.1    POATE FI FINANŢAT PROIECTUL PRIN TRANSFER ÎNTRE CAPITOLELE
            BUGETULUI ACTUAL?                                                                           DA NU
     6.2    VA FI NECESAR UN BUGET SUPLIMENTAR?                                                         DA NU
     6.3    VA FI NEVOIE DE INTRODUCEREA CREDITELOR ÎN BUGETELE VIITOARE?                               DA NU
     OBSERVAŢII:
     Propunerea nu are niciun impact asupra cheltuielilor administrative.

RO                                                          17                                                       RO
 ---pagebreak---                                              ANEXA I: CALCULUL IMPACTULUI FINANCIAR AL PROPUNERII (milioane de €)
                                                                  Exerciţiu bugetar                                                                       2008       2009       2010       2011       2012       2013
     A.    Măsuri de simplificare şi adaptări tehnice fără impact asupra bugetului:
           – Eliminarea sistemului de declanşare pentru intervenţiile în sectorul untului(1),                                                              p.m.       p.m.       p.m.      p.m.       p.m.       p.m.
           – eliminarea ajutorului pentru depozitarea privată a smântânii,
           – eliminarea ajutorului pentru depozitarea privată a LPD-ului,
           – desfiinţarea categoriei naţionale de calitate pentru unt ca şi criteriu de eligibilitate pentru acordarea de ajutoare
             comunitare,
           – eliminarea posibilităţii ca forţele militare să achiziţioneze unt la preţuri reduse,
           – ajutorul comunitar privind laptele distribuit în şcoli trebuie să fie stabilit la acelaşi nivel pe parcursul anului
             şcolar,
           – utilizarea obligatorie a licenţelor de import numai în cazurile în care acest lucru este necesar în scopuri de
             gestionare.
     B.    Măsuri cu posibil impact asupra bugetului:
     1.    Standardizarea conţinutului proteic la nivelul de 34% (a se vedea anexa II)
           Impactul posibil al standardizării aspra pieţelor produselor lactate a fost analizat prin modelul de previziune pe
           termen mediu folosit de DG AGRI(2). Rezultatul modelului arată că standardizarea va duce la o disponibilitate
           sporită de proteine pentru produsele lactate. Cea mai mare parte din aceste proteine este folosită la fabricarea de
           brânzeturi şi produse lactate proaspete, în timp ce în producţia de LPD se observă o creştere nesemnificativă. În
           plus, producţia sporită de brânzeturi şi produse lactate proaspete va genera o utilizare crescută de grăsimi şi,
           proporţional, diminuarea producţiei şi exportului de unt, ceea ce ar duce la cheltuieli mai mici cu exportul de unt.
           Preţul de intervenţie pentru LPD scade, începând din 2008, cu 2,8%.                                                                            –16,1      –22,4      –19,5      –21,2      –19,6      –18,5
     2.    Utilizarea unei rate unice pentru calculul privind laptele distribuit în şcoli
           Măsura propusă se va încadra în limitele unei alocaţii bugetare totale neschimbate.                                                              –          –          –          –          –          –
     3.    Simplificarea regulamentului privind laptele de consum
           Se stimează că liberalizarea modului de producere şi comercializare a laptelui de consum nu va influenţa ritmul                                  –          –          –          –          –          –
           trecerii la consumul de lapte cu un conţinut mai mic în grăsimi.
                                                                       TOTAL                                                                              –16,1      –22,4      –19,5      –21,2      –19,6      –18,5

     (1) Eliminarea sistemului de declanşare nu ar trebui să ducă la creşterea cheltuielilor cu intervenţiile în sectorul untului, în ciuda faptului că se va introduce posibilitatea ca operatorii din ţările cu preţuri
         de piaţă medii de peste 92% să participe la intervenţiile pentru unt. Achiziţionarea la 90% din preţul de intervenţie este deja limitată la 30 000 de tone şi nu se aşteaptă creşterea cantităţii totale oferite
         spre intervenţie după eliminarea sistemului de declanşare. În cazul în care operatorii din ţările cu preţuri de piaţă medii de peste 92% vor prezenta oferte, aceasta va face ca limita de 30 000 de tone să
         fie atinsă mai repede. În plus, în prezent, operatorii dintr-un stat membru în care nu este deschisă intervenţia pot prezenta oferte într-un stat membru în care aceasta este deschisă.
     (2) Scenariul de referinţă pentru simulare se bazează pe studiul privind situaţia pieţei, realizat în iulie 2006 de DG AGRI „Previziuni privind pieţele agricole şi venitul în Uniunea Europeană 2006–2013”.

RO                                                                                                       18                                                                                                      RO
 ---pagebreak---      ANEXA II: CALCULUL IMPACTULUI FINANCIAR AL STANDARDIZĂRII PROTEINELOR ASUPRA RESTITUIRILOR LA EXPORT

                                                                       BUGET 2008     BUGET 2009   BUGET 2010   BUGET 2011   BUGET 2012   BUGET 2013

          export de UNT
          cantităţi de referinţă           1 000 t        a                236            260          257          254          244          226
          cantităţi propuse                1 000 t        b                228            248          244          241          231          213
          diferenţă cantitate              1 000 t      c=b–a               –8            –12          –13          –13          –13          –13
          restituiri de referinţă            €/t          d              1 030          1 020          980          970          910          870
          restituiri conform scenariului
                                            €/t            e             1 010          1 010          980          960          900          860
          propus
          diferenţă restituiri              €/t         f=e–d             –20            –10             0         –10          –10          –10
          impact cantităţi reduse          mil. €    g = c * d /1000      –8,2          –12,2        –12,7        –12,6        –11,8        –11,3
          impact cantităţi rezultate       mil. €    h= b * f /1000       –4,6           –2,5          0,0         –2,4         –2,3         –2,1
                                 TOTAL     mil. €       i=g+h            –12,8          –14,7        –12,7        –15,0        –14,1        –13,4
          export de LPD
          cantităţi de referinţă           1 000 t        a                110            100           91           85           80           77
          cantităţi propuse                1 000 t        b                113             94           85           79           74           71
          diferenţă cantitate              1 000 t      c=b–a                3             –6           –6           –6           –6           –6
          restituiri de referinţă            €/t          d                400            340          280          240          170          140
          restituiri conform scenariului
                                            €/t            e               360            280          220          180          110           80
          propus
          diferenţă restituiri              €/t         f=e–d             –40            –60          –60          –60          –60          –60
          impact cantităţi iniţiale        mil. €    g = a * f /1000      –4,4           –6,0         –5,5         –5,1         –4,8         –4,6
          impact cantităţi suplimentare    mil. €    h = c * e /1000       1,1           –1,7         –1,3         –1,1         –0,7         –0,5
                                 TOTAL     mil. €       i=g+h             –3,3           –7,7         –6,8         –6,2         –5,5         –5,1

                            IMPACT UNT + LPD                             –16,1          –22,4        –19,5        –21,2        –19,6        –18,5

RO                                                                               19                                                                    RO